

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 024-02/24-01/**

**URBROJ: 2186-3-02-24-1**

**Cestica, 11.06.2024.**

Na temelju članka 28. Statuta Općine Cestica („Službeni vjesnik Varaždinske županije“ 13/21), Općinsko vijeće Općine Cestica na svojoj. sjednici održanoj dana 11.06.2024. godine donosi

**ODLUKU**

**o prihvaćanju Akcijskog plana energetski i klimatski održivog razvitka (SECAP)**

**Sporazumu gradonačelnika za klimu i energiju**

**Članak 1.**

Na temelju Odluke o pristupanju Općine Cestica Sporazumu gradonačelnika za klimu i energiju i obrasca za pristupanje Sporazumu gradonačelnika za klimu i energiju kojeg je općinski načelnik Općine Cestica potpisao dana 13.12.2023. godine, izrađen je Akcijski plan energetski i klimatski održivog razvitka Općine Cestica.

**Članak 2.**

Prihvaća se Akcijski plan energetski i klimatski održivog razvitka (SECAP) Općine Cestica, izrađen u suradnji sa „Zeleni Ecoplan“ j.d.o.o., Zagreb.

**Članak 3.**

Sastavni dio ove Odluke čini Akcijski plan energetski i klimatski održivog razvitka (SECAP) Općine Cestica.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik Općinskog vijeća

Darko Majhen, mag.pol.

**O b r a z l o ž e n j e**

Europska unija je u listopadu 2014. godine donijela Okvir klimatske i energetske politike do 2030. godine, kojim su uspostavljeni novi klimatski i energetski ciljevi: smanjenje domaćih emisija stakleničkih plinova za najmanje 40 %, osiguravanje da najmanje 27 % energije potrošene u EU-u bude iz obnovljivih izvora te da se uštedi najmanje 27 % energije. Sporazum gradonačelnika pokrenut je 2008. u Europi s namjerom okupljanja lokalnih tijela vlasti koja su se dobrovoljno posvetila ostvarivanju i premašivanju klimatskih i energetskih ciljeva Europske unije.

Nakon prihvaćanja Odluke o pristupanju Općine Cestica Sporazumu gradonačelnika za klimu i energiju od strane Općinskog vijeća Općine Cestica, općinski načelnik potpisao je 13.12.2024. godine Sporazum gradonačelnika za klimu i energiju.

Kako bi svoj politički angažman prenijeli iz teorije u praktične mjere i projekte, potpisnici Sporazuma gradonačelnika za klimu i energiju obvezuju se na izradu i usvajanje Akcijskog plana energetski i klimatski održivog razvitka (SECAP) s navedenim ključnim aktivnostima koje planiraju poduzeti te izradu periodičkih izvješća o njegovoj provedbi.

SECAP Općine Cestica izrađen je u suradnji s „Zeleni Ecoplan“ j.d.o.o., Zagreb te je sufinanciran sredstvima Fonda za zaštitu okoliša i energetsku učinkovitost (FZOEU).

SECAP sadržava:

* Referentni inventar emisija za praćenje aktivnosti ublažavanja učinaka klimatskih promjena;

• Analizu rizika i procjene ranjivosti pojedinih sektora na utjecaje klimatskih promjena;

• Mjere ublažavanja učinaka klimatskih promjena do 2030. godine;

• Mjere prilagodbe klimatskim promjenama.

Više informacija o Sporazumu gradonačelnika za klimu i energiju može se pronaći na mrežnoj stranici <https://www.sporazumgradonacelnika.eu/>

Slijedom navedenog, dostavlja se prijedlog Odluke o prihvaćanju Akcijskog plana održivog razvitka i prilagodbe klimatskim promjenama (SECAP) na razmatranje i odlučivanje.

Akcijski plan energetski i klimatski održivog razvitka (SECAP) sa prilogom nalazi se u privitku.